OpenLLM-France/wikimedia huggingface dataset:
# Kunduz

Kunduz (paxtuneraz: کندز‎‎; persieraz: قندوز‎‎) Afganistango hiri bat da, herrialdearen iparraldean dagoena. Izen bereko probintziako hiriburua, 2021ean 374.746 biztanle zituen, herrialdeko seigarren handiena izanda. Tokharistan eskualde historikoan dago, Kunduz eta Khanabad ibaien lotunetik gertu.

## Klima

Datu klimatikoak (Kunduz) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 21.2 | 25.0 | 32.8 | 38.9 | 42.2 | 46.2 | 45.3 | 44.2 | 39.2 | 39.4 | 28.4 | 21.6 | ' |
| Batez besteko tenperatura maximoa (°C) | 6.3 | 9.5 | 15.8 | 23.0 | 29.8 | 37.3 | 39.0 | 36.9 | 31.8 | 24.5 | 16.0 | 9.7 | 23.3 |
| Batez besteko tenperatura (ºC) | 1.6 | 4.4 | 10.4 | 17.2 | 22.9 | 29.3 | 31.3 | 29.2 | 23.9 | 16.9 | 9.5 | 4.4 | 16.8 |
| Batez besteko tenperatura minimoa (°C) | -2.4 | 0.0 | 5.7 | 11.6 | 15.7 | 20.9 | 23.3 | 21.5 | 16.3 | 10.6 | 4.1 | 0.0 | 10.6 |
| Erregistraturiko tenperatura minimoa (°C) | −22.7 | -23.1 | −11.8 | -2.1 | 4.2 | 12.5 | 15.7 | 12.6 | 3.5 | -2.0 | −9.8 | −20.0 | ' |
| Pilatutako prezipitazioa (mm) | 44.0 | 56.5 | 76.7 | 54.4 | 29.8 | 0.1 | 1.3 | 0.3 | 0.1 | 7.3 | 23.7 | 28.4 | 322.6 |
| Euri egunak (≥ 1 mm) | 5 | 6 | 11 | 10 | 9 | 1 | 1 | 0 | 0 | 3 | 5 | 6 | 57 |
| Elur egunak (≥ 1 mm) | 5 | 4 | 2 | 0 | 0 | 0 | 0 | 0 | 0 | 0 | 1 | 2 | 14 |
| Eguzki orduak | 114.4 | 114.6 | 158.9 | 201.0 | 276.5 | 332.1 | 340.2 | 315.5 | 289.7 | 221.8 | 169.3 | 118.3 | 2652.3 |
| Hezetasuna (%) | 80 | 75 | 75 | 71 | 54 | 31 | 28 | 29 | 32 | 44 | 63 | 76 | 54.8 |
| Iturria: NOAA (1958-1983) ||||||||||||||

## Erreferentziak

* ↑ Berria. Estilo Liburua. .
* ↑ (Ingelesez) National Oceanic and Atmospheric Administration. Kunduz Climate Normals 1958-1983. .

## Kanpo estekak

* Datuak: Q108155
* Multimedia: Kunduz / Q108155
# Kunduz probintzia

Kunduz (Paxtueraz/Dariz: كندز) Afganistango 34 probintzietako bat da, herrialdearen iparraldean dagoena. 8.040 km²-ko azalera du eta 2009ko estimazioaren arabera 900.300 biztanle zituen. Hiriburua Lashkar Gah da.
Kunduz ibaiak hegoaldetik iparralderantz zeharkatzen du probintzia eta Afganistan eta Tajikistanen arteko muga egiten duen Amu Dariarekin elkartzen da. Eskualde lehorra denez gero, ibaia bera, ibaiadarrak eta ubideak erabiltzen dira nekazal lurrak ureztatzeko. Sobietar inbasioa baino lehen herrialdeko probintzia aberatsenetako bat zen. Oraindik ere nekazal produkzioa (arroza, artoa, garia, meloia) emankorra da.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) NPS: Kunduz Province
* Datuak: Q186418
* Multimedia: Kunduz Province / Q186418
# Klaudio Gotiko

Marko Aurelio Klaudio Gotiko (latinez: Marcus Aurelius Claudius Gothicus; 214ko maiatzaren 10 - 270eko urtarrila), erromatar enperadorea izan zen 268tik hil zen arte.
Haren jatorria ez dago garbirik. 268ko irailean godoak garaitu zituen jeneral erromatarra zen Klaudio. Hilabete horretan ere tronua eskuratu zuen, Galieno, aurreko enperadorea, egoera ezezagunetan hil baitzen. Klaudiok, halere, boterea eskuratutakoan, Galienoren familia bizirik utzi zuen. Erromako etsaiekin ez zen hain errukior. Hori zela eta, ospe handia lortu zuen.

## Agintean

Garai horietan, Erromatar Inperioa arrisku bizian zegoen. Latzena godoen inbasioa izan zen. Haien kontra, garaipen handiena eskuratu zuen. Erromako kondairan handienetako bat. Enperadore izatekoa zen Aurelianorekin batera zalditeria gotikoa suntsitu zuen Naissus batailan. Gotiko goitizena jaso zuen horregatik. Godoak Danubioren bestaldera eraman zituen, eta mende bat beranduago arte ez zuten berriro arazorik eman.
Aldi berean, beste germaniar batzuek, alamaniarrek, Alpeak zeharkatu zituzten. Benacus lakuko batailan garaitu zituen Klaudiok. Hortik Galietako Inperioa eraso zuen. Hispania eta Rodano ibaiaren gaineko kontrola berreskuratu zuen. Lortutako garaipenek Aurelianoren Galietako Inperioa bukaerara eraman zuten.
Nolanahi ere, Klaudiok ezin izan zituen galdutako lur guztiak berreskuratu. Bandaloen kontrako kanpaina prestatzen ari zela, izurrite batek hil zuen 270ko urtarrilean. Zendu baino lehen Aureliano izendatu zuen enperadore, nahiz eta Kintilo anaiak bolada batez boterea hartu zuen.
Erromako Senatuak jainkotu zuen Klaudio, III. mendeko bakanetako bat.
* Datuak: Q46762
* Multimedia: Claudius II / Q46762
# Klaudio Otaegi

Klaudio Otaegi (Zegama, Gipuzkoa, 1836ko urriaren 30a - Hondarribia, Gipuzkoa, 1890ko urtarrilaren 10a) euskal idazlea. Maisu ikasketak egin zituen Gasteizen, eta Hondarribian aritu zen eskola maisu 1858. urtetik aurrera.

## Bonaparte printzearekin harremana

Luis Luziano Bonaparte printzearen laguntzaile izan zen, eta Euskal Herriko bidaietan lagundu zion, 1866an batez ere. Haren aginduz itzuli zituen Gipuzkoako azpieuskalki ugaritara Kristau Dotriñea eta Bibliako zati asko: San Joanen ebanjelioa, San Markosena, Ruten eta Jonasen liburuak, etab. Olerki ugari idatzi zuen Euskal-Erria aldizkarian batez ere, eta gazteleratik, frantsesetik eta ingelesetik itzuli zuen euskarara beste asko: “Bere idazlumatik hainbat olerki atera ziren, jatorrizkoak eta itzulpenak, normalean gutxi inspiratuak, horien artean Luis de León eta Juan Arolas-en lan batzuk (Mitxelena 1960, 130. or.).
Klaudio Otaegi zuberotar batekin ezkondu zen, Lucie-Honorine Richard-ekin. Honen ahizpa Marie Clémence Richard, Klaudioren koinata alegia, Bonaparte printzearen bikote izan zen 1857tik Bonaparte hil zen arte, 1891ean.

## Olerkigintza

Otaegiren olerki ezagunenetako bat Beotibarko gudua da, 14. mendeko gertakari historikoaren gainean (Beotibarko gudua) oinarritua. 20. mendean abesti bihurtu zuten Lourdes Iriondok, Aire Ahizpek eta baita Benito Lertxundik izenburuak pixka bat eraldatuta (Beotibar). Otaegik, zentzu epiko bat emanez Beotibarkoari ezkutatu egin zuen gudu hartan gipuzkoarrek menderatu zituztenak nafarrak izan zirela, eta eufemismoz idatzi zuen "Beotibarko harkaitzetan / etsaiak gure oinetan". Benito Lertxundik are gehiago eraldatu zuen bertsoa, honela kantatuzː "Beotibarko harkaitzetan / frantsesak gure oinetan".
1990ean Otaegiren Olerki guztien bilduma argitaratu zuen Patri Urkizuk Xabier Azurmendirekin lankidetzanː
* Klaudio Otaegi olerkaria (1836-1890) (1991, Etor)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Bilketa. «Beotibarko gudua, Claudio de Otaegui, 1888» www.bilketa.eus (Noiz kontsultatua: 2018-02-23).

## Ikus, gainera

* Beotibarko gudua
* Gorritiko gaztelua

## Kanpo estekak

* Klaudio Otaegi literaturaren zubitegian
* Datuak: Q12261507
# Klaudio Sagartzazu

Klaudio Sagartzazu Sagartzazu, izengoitiz Satarka (Hondarribia (Gipuzkoa), 1895eko urriaren 30a - ib., 1971ko azaroaren 23a) euskal olerkigilea izan zen. Etxegintzan lan egiten zuen, ogibidez. Gerraurrean lirika erromantikoa landu zuten olerkarietako bat izan zen, Jautarkol bezala. Ildo horretan, 1922an, Txinpartak izeneko olerki-bilduma argitaratu zuen. Gerra ondoren olerkiak idazten jarraitu zuen. 1957an bigarren olerki bilduma argitaratu zuen, Intza begietan izenburupean. Euskaltzain urgazle izendatu zuten 1966. urtean. Euskal-Erria, Euskalerriaren Alde, Euskal-Esnalea, El Bidasoa, Gure Herria, Hermes, Euzko Deya, Ondarribi, Egan eta Olerti aldizkarietan eman zituen argitara bere olerkiak.

## Lanak
### Poesia

* Txinpartak (1922, Loyola'tar Eneko Deuna)
* Intza begietan (1957, Graf. Valverde)
* Ezti-tantak: olerkiak (1996, Elkar)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Klaudio Sagarzazu literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12261508
# Klaus (filma)

Klaus 2019ko Sergio Pablos espainiar zinema zuzendariaren animazio film bat da.

## Argumentua

Oharra: Atal honek istorio osoa edo amaiera argitzen du.
Postarien eskolako ikasle kaskarrena bezala nabarmentzen da Jesper, eta ondorioz zirkulu polar artikoko herri galdu batera bidaltzen dute lanera. Bertan, elkarrekin nekez hitz egiten duten biztanleekin egiten du topo, are gutxiago eskutitz bitartez. Amore emateko zorian, herriko irakaslearen eta Klaus jostailu-egilearen laguntzarekin, Smeerensburg herriko etxeak alaitasunez, eskuzabaltasunez eta opariz betetzen ditu.

## Erreferentziak

* ↑ «Klaus» Guía del Ocio.

## Kanpo estekak

* IMDBko fitxa irakurgai (Ingelesez)
* Datuak: Q67208596
* Multimedia: Klaus (film) / Q67208596
# La Boissière (Jura)

La Boissière Frantziako udalerria da, Jura departamenduan dagoena, Borgoina-Franche-Comté eskualdean. 2013an 64 biztanle zituen.

## Demografia
### Biztanleria

2007an La Boissière udalerrian erroldatutako biztanleak 64 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 28 familiaren etxebizitza nagusia ziren, 15 bigarren erresidentzia ziren eta 6 hutsik zeuden. 45 etxeak ziren eta 4 apartamentuak ziren. 28 etxebizitza nagusietatik 17 bere jabearen bizilekua ziren eta 12 alokairuan okupaturik zeuden; 3 etxek hitu gela zituzten, 13 etxek lau zituzten eta 13 etxek bost zituzten. 22 etxek euren parking plaza propioa zuten azpian. 10 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Boissière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 4 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 4 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 36 ziren, horien artean 24 aktiboak ziren eta 12 inaktiboak ziren. 24 pertsona aktiboetatik 21 lanean zeuden (11 gizon eta 10 emakume) eta 3 langabezian zeuden (1 gizon eta 2 emakume). 12 pertsona inaktiboetatik 6 erretiraturik zeuden eta 6 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1098366
* Multimedia: La Boissière (Jura) / Q1098366
# La Bolt (Hego Dakota)

La Bolt Ameriketako Estatu Batuetako inkorporatutako herri bat da. Grant konderrian kokatuta dago, Hego Dakota estatuan. 66 biztanle ditu, 0,24 kilometro koadroko azaleran banatuta.

## Ikus, gainera

* Grant konderrian

## Kanpo estekak

* Datuak: Q2279284
# La Boissière (Mayenne)

La Boissière Frantziako udalerria da, Mayenne departamenduan dagoena, Loirerria eskualdean. 2013an 121 biztanle zituen.

## Demografia
### Biztanleria

2007an La Boissière udalerrian erroldatutako biztanleak 121 ziren. Familiak 40 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 24 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 41 familiaren etxebizitza nagusia ziren, 4 bigarren erresidentzia ziren eta 6 hutsik zeuden. 50 etxeak ziren eta 1apartamentu bat zen. 41 etxebizitza nagusietatik 33 bere jabearen bizilekua ziren eta 8 alokairuan okupaturik zeuden; 6 etxek hitu gela zituzten, 6 etxek lau zituzten eta 29 etxek bost zituzten. 23 etxek euren parking plaza propioa zuten azpian. 19 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Boissière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 8 | 65-69 | 0 |
| 0 | 60-64 | 8 |
| 0 | 55-59 | 0 |
| 4 | 50-54 | 0 |
| 4 | 45-49 | 4 |
| 8 | 40-44 | 4 |
| 4 | 35-39 | 0 |
| 4 | 30-34 | 12 |
| 4 | 25-29 | 4 |
| 0 | 20-24 | 8 |
| 12 | 15-19 | 8 |
| 0 | 10-14 | 8 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 81 ziren, horien artean 61 aktiboak ziren eta 20 inaktiboak ziren. 61 pertsona aktiboetatik 55 lanean zeuden (31 gizon eta 24 emakume) eta 6 langabezian zeuden (6 gizon). 20 pertsona inaktiboetatik 5 erretiraturik zeuden, 10 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra igeltseroa zen.
2000. urtean La Boissière udalerrian 11 nekazaritza-ustiategi zeuden, 444 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q726743
* Multimedia: La Boissière (Mayenne) / Q726743
# La Bomba (arraun taldea)

La Bomba Santanderren 1965ean sortu zen traineru talde baten izena da.

## Historia

Kantabria aldean baziren 20 urte inguru trainerurik ez zela ateratzen eta arrauna bultzatu nahian 1964 urtean Kantabriako txapelketa antolatu zen. Hiru traineruk hartu zuten parte eta Pedreñak irabazi zuen. Talde berriak sortu nahian Rubén Laso patroiari eskatu zioten taldea berria eratu zezala eta honek "La Bomba" trainerua osatu zuen.
El Tirolés izeneko kuadrilak sortu zuen eta Pedreña utzitako traineru zahar bat erabili zuten. 1965 eta 1966ko Kantabriako txapelketatan hartu zuten parte eta bigarren egin zuten.

## Palmaresa

* Kantabriako Traineru Txapelketa (0): bigarrena 1965ean eta 1966an.

## Erreferentziak

* ↑ (Gaztelaniaz) ««En el 76 sacamos la Bandera de La Concha escondida»» El Diario Montañes 2009-09-28 (Noiz kontsultatua: 2023-06-25).
# La Bola de Cristal

La Bola de Cristal (euskaraz "Kristalezko Bola") 1980ko hamarkadako Espainiako telebista saio bat izan zen. 1984ko urriaren 6a eta 1988 bitartean TVE1 katean airetatu zen, sortzailea Lolo Rico izan zelarik. Espainiako trantsizioaren garaiko gizartearen islada garbia zen, kultura, pentsamolde eta musikari dagokionez La movida madrileña delakoarekin estuki lotua zegoelarik.
Saioaren aurkezlea Alaska izan zen, beste hainbat ohiko kideek ere parte hartzen zutelarik: Isabel Bauzá, Gerardo Amechazurra, Isidoro Fernández, Santiago Auserón, Loquillo, Kiko Veneno, Pablo Carbonell, Pedro Reyes, Fedra Lorente, Javier Gurruchaga eta Anabel Alonso.
Bestalde, saio honetan los electroduendes ("elektroiratxoak") deituriko izaki bihurri eta bazter nahastaileek ere garrantzi handia zuten.

## Kanpo estekak

* Saioari buruzko artikulua Francisco Quintanarren webgunea (programaren dokumentalista). (Gaztelaniaz)
* Saioaren IMDbko fitxa irakurgai, (Ingelesez).
* La Bola de Cristal saioaren sarrerako abestia entzungai (Youtube.com).
* Electroduendes.net, saioari buruzko komunitate birtuala. (Gaztelaniaz)
* Lolo Rico Lolo Rico "¿Qué fue de ...?" webgunean. (Gaztelaniaz)
* Datuak: Q3326390
# La Bonaigua

La Bonaigua (okzitanieraz: era Bonaigua eta pòrt dera Bonaigua; katalanez: la Bonaigua eta port de la Bonaigua), Pirinioetan, Pallars Sobirà eta Arango harana artean dagoen mendatea da. 2.072 metroko garaieran dago. Arango aldea, Baqueira Beret eski-estazioa dago.

## Kanpo estekak

* Datuak: Q1571977
* Multimedia: Port de la Bonaigua / Q1571977
# La Bonanovako geltokia

La Bonanova Bartzelonako metroa eta Kataluniako Aldirietako geltoki bat da, Bartzelona udalerriko Sarrià-Sant Gervasi barrutian dago.
Geltokia 1887n inauguratu zen.
* Datuak: Q2647730
* Multimedia: La Bonanova metrostation / Q2647730
# Klenov

Klenov Eslovakiako udalerri bat da, Prešoveko barrutian kokatuta. 15,37 km²ko azalera du eta 234 biztanle 2017ko datuen arabera.

## Historia

Idatzizko lehen aipamena 1330. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q383594
* Multimedia: Klenov / Q383594
# Klenbuterol

Klenbuterola, bere efektu bronkozabaltzailea dela eta, arnas gaixotasunentzako tratamentuetan asko erabiltzen den botika sinpatomimetiko bat da. Asma bezalako arnas arazoak dituzten pertsonentzat arnasketa errazteko erabiltzen da, nagusiki klenbuterol hidrokloruroa izenaz topatu liteke. Gizakien batez besteko bizitzaren ondorioz klenbuterolaren erabilera mugatua dago. Halere, bere efektu anabolitzaileen ondorioz, abeltzaintzan behi ganadu edo aziendaren hazkuntza azkartzeko eta kirol munduko hainbat disziplinetan dopina burutzeko erabiltzen da.

## Kanpo estekak

* Datuak: Q223412
* Multimedia: Clenbuterol / Q223412
# Klenovnik

Klenovnik Kroaziako udalerri bat da, Varaždin eskualdean. Azken zentsuaren arabera 1.793 biztanle zituen.

## Kanpo estekak

* Datuak: Q581711
* Multimedia: Klenovnik / Q581711
# Klenová (Sninako barrutia)

Klenová Eslovakiako udalerri bat da, Sninako barrutian kokatuta. 20,01 km²ko azalera du eta 506 biztanle 2017ko datuen arabera.

## Historia

Idatzizko lehen aipamena 1548. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q250848
* Multimedia: Klenová (Snina District) / Q250848
# Klenovec

Klenovec Eslovakiako udalerri bat da, Rimavská Sobotako barrutian kokatuta. 100,00 km²ko azalera du eta 3162 biztanle 2017ko datuen arabera.

## Historia

Idatzizko lehen aipamena 1340. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q573368
* Multimedia: Klenovec / Q573368
# La Roche-aux-Fées

La Roche-aux-Fées (bretainieraz Maen ar Boudiged, euskaraz Maitagarrien Harkaitza esan nahi du) Bretainiako Ille eta Vilaine departamentuan dagoen Essé udalerriko La Roche auzoan kokatutako monumentu megalitiko erraldoia da. 1840. urtea ezkeroztik Frantziako monumentu historikoen zerrendaren barnean dago.
Bere izena bertako kondaira batean oinarritzen da, honen arabera monumentu hau Maitagarriek eraikia izan zen, euren mahaia izan zedin.
* Alboko ikuspegia
* Oinplanoa
* Ganberaren barnealdea
* Sarrerako ataria

## Kanpo estekak

* La Roche-aux-Fées monumentuaren webgune ofiziala (Frantsesez)
* Datuak: Q1799090
* Multimedia: La Roche-aux-Fées / Q1799090
# La Roche-en-Ardenne

La Roche-en-Ardenne, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 4.306 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q159974
* Multimedia: La Roche-en-Ardenne / Q159974
# Last Night in Soho

Last Night in Soho 2021eko Edgar Wright ingeles zinema zuzendariaren beldurrezko filma da.

## Sinopsia

Oharra: Atal honek istorio osoa edo amaiera argitzen du.
Londresera iritsi berria den diseinu ikaslea da Eloise, 1960ko hamarkadako musika, zinema, moda eta abarrak oso gustuko dituena. Bizitzeko logela bat alokatuko du, eta amets zein irudipen bitxiak izaten hasiko da, hain gustuko duen garaira bidaiatzea ahalbidetuko diotenak, eta kantari izan nahi duen Sandie emakume gaztea ezagutuko du.

## Aktoreak

* Anya Taylor-Joy: Sandy
* Thomasin McKenzie: Eloise
* Matt Smith: Jack
* Terence Stamp: Jack (agurea)
* Diana Rigg: Miss Collins
* Rita Tushingham: Peggy Turner
* Michael Ajao:
* Synnøve Karlsen: Jocasta
* Jessie Mei Li: Lara
* James Phelps: Harvis
* Oliver Phelps: Jarvis
* Michael Jibson: detektibea

## Erreferentziak

* ↑ «Le pardon» Berria 2021-10-23 CC BY-SA 4.0 lizentziapean.

## Kanpo estekak

* Datuak: Q63969255
* Multimedia: Last Night in Soho / Q63969255
# Last Tango in Paris

Last Tango in Paris (italieraz: Ultimo tango a Parigi; euskaraz: «Azken Tangoa Parisen») 1972ko maitasun-drama filma da, Bernardo Bertolucci italiarrak zuzendutakoa. Bertan, Marlon Brando, Maria Schneider eta Jean-Pierre Léaud aktoreek antzeztu zuten.
Bitxikeria gisa, eszena erotikoak zirela-eta, bere estreinaldian eta ondorengo urteetan zentsura frankistak filma debekatu zuenez Espainian, Hego Euskal Herriko jendeak muga igaro eta Ipar Euskal Herriko zinemetan ikusi ohi zuen.

## Sinopsia

Oharra: Atal honek istorio osoa edo amaiera argitzen du.
Neguko goiz batez, Paul (Marlon Brando), 45 urtetako gizon alargundu berria eta Jeanne (Maria Schneider), 20 urteko aktore amateurra, Parisko alokairu solairu batera bakoitza bere bidetik bisitan doazela halabeharrez elkar topatuko dira. Heuren arteko elkar-erakartzea oso indartsua da, eta hitz bakan batzuk elkar gurutzatu ostean, solairu hutsean harreman sexuala izango dute.
Eraikina lagatzean, bertan berriz ere topatzeko ados jartzen dira, bakardadean, batak besteari izena galdetu gabe. Paulek solairua alokatzea lortuko du, han bikoteak ezkutuko topaketak burutzen dituztelarik. Harremana Paulek Jeannerekiko duen ahozko eta sexuzko bortizkeria gogorrarengatik nabarmentzen da, neskaren gogo menperatu asmoz. Jeanne beste mutil baten emaztegaia da, zinema zeundari gazte bat (Jean Pierre Léaud), Jeanneri Pariseko kaleetan girotuta dagoen filma bat antzezteko deituko diolarik. Senagaria ez dirudi Jeanne jasaten ari den bortizkeriaz jabetzen denik.

## Aktoreak

* Marlon Brando: Paul
* Maria Schneider: Jeanne
* Jean-Pierre Léaud: Tom
* Maria Michi: Rosaren ama
* Massimo Girotti: Marcel
* Giovanna Galletti: emagaldua
* Darling Légitimus: eraikineko atezaina
* Marie-Hélène Breillat: Monique
* Catherine Allégret: Catherine
* Veronica Lazar: Rosa
* Catherine Breillat: Mouchette
* Gitt Magrini: Jeanneren ama
* Jean-Luc Bideau: kapitaina
* Laura Betti: Blandish anderea
* Michel Delahaye: Biblia saltzailea
* Mauro Marchetti: zerbitzaria
* Rachel Kesterber: Christine
* Catherine Sola: neska gidogilea
* Luce Marquand: Olympia
* Armand Abplanalp: emagalduaren bezeroa
* Dan Diament: soinu ingeniaria
* Gérard Lepennec: etxe-aldaketako mutila
* Mimi Pinson: tango lehiketako presidentea
* Peter Schomer: operadorearen laguntzailea
* Ramón Mendizabal: tango orkestrako abeslaria

## Kanpo estekak

* Datuak: Q570567
* Multimedia: Ultimo tango a Parigi / Q570567